નવસારીમાં સિંધીકેમ્પ વિસ્તારમાં આવેલી સ્નેહસાગર સોસાયટીમાં રહેતા એડવોકેટના બંધ મકાનમાંથી તસ્કરો રૂ. 2.08 લાખની મત્તાની ચોરી કરી ફરાર થઈ ગયા હતા. એડવોકેટ બજારમાં કામ અર્થે નીકળતા જ તસ્કરોએ લાભ ઉઠાવ્યો હતો. તસ્કરો ઘરના પાછલા દરવાજેથી પ્રવેશી 45 મિનિટમાં ચોરીને અંજામ આપ્યો હતો. આ ઘટના અંગે નવસારી ટાઉન પોલીસ મથકમાં ફરિયાદ નોંધાતા પોલીસે આગળની વધુ તપાસ શરૂ કરી છે. નવસારીટાઉન વિસ્તારમાં છેલ્લાં કેટલાંક સમયથી ચોરીના બનાવો વધી રહ્યા છે. ત્યારે પોલીસની કામગીરી સામે પણ સવાલ ઉભા થયા છે.